**ΑΝΑΚΟΙΝΩΣΗ ΚΑΤΑΤΑΚΤΗΡΙΩΝ ΕΞΕΤΑΣΕΩΝ 2021-2022**

Το ποσοστό των κατατάξεων των πτυχιούχων Πανεπιστημίου, ΤΕΙ ή ισότιμων προς αυτά, ΑΣΠΑΙΤΕ της Ελλάδος ή του εξωτερικού (αναγνωρισμένα από τον ΔΟΑΤΑΠ), καθώς και των κατόχων πτυχίων ανώτερων σχολών υπερδιετούς και διετούς κύκλου σπουδών αρμοδιότητας Υπουργείου Παιδείας και Θρησκευμάτων και άλλων Υπουργείων, ορίζεται σε ποσοστό 12% επί του αριθμού των εισακτέων κάθε ακαδημαϊκού έτους σε κάθε Τμήμα Πανεπιστημίου, ΤΕΙ ή ΑΣΠΑΙΤΕ.

**ΣΧΕΤΙΚΗ ΝΟΜΟΘΕΣΙΑ:**

**α)** αριθ. Φ1/192329/Β3 Υ.Α. (ΦΕΚ 3185/16-12-2013, τ. Β΄) σχετικά με την διαδικασία των κατατακτηρίων εξετάσεων,

**β)** Υ.Α. (ΦΕΚ 1329/02-07-2015, τ. Β΄) τροποποίησης της με αρ. Φ.1/192329/Β3/13−12−2013 «Διαδικασία κατάταξης πτυχιούχων Τριτοβάθμιας Εκπαίδευσης…»,

**γ)** άρθρο 74, του Ν. 4485/2017.

**Ημερομηνίες αιτήσεων: 1-15 Νοεμβρίου 2021**

**Διενέργεια εξετάσεων: 1-20 Δεκεμβρίου 2021** (θα υπάρξει νεότερη ανακοίνωση τουλάχιστον δέκα (10) ημέρες πριν την έναρξη εξέτασης του πρώτου μαθήματος)

**ΔΙΚΑΙΟΛΟΓΗΤΙΚΑ:**

**1.** Αίτηση Ενδιαφερομένου

**2.** Αντίγραφο Πτυχίου ή πιστοποιητικό περάτωσης σπουδών. Προκειμένου για πτυχιούχους εξωτερικού συνυποβάλλεται και βεβαίωση ισοτιμίας τίτλου Σπουδών από το Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή από το Όργανο που έχει την αρμοδιότητα αναγνώρισης τίτλου σπουδών.

**Η ΚΑΤΑΘΕΣΗ ΤΩΝ ΔΙΚΑΙΟΛΟΓΗΤΙΚΩΝ ΘΑ ΓΙΝΕΤΑΙ ΣΤΗ ΓΡΑΜΜΑΤΕΙΑ ΤΟΥ ΤΜΗΜΑΤΟΣ** (Κτήριο Τμήματος Νοσηλευτικής, Γαιόπολις, κα. Μαρία Φωτοπούλου)

**Ή ΤΑΧΥΔΡΟΜΙΚΑ ΣΤΗ ΔΙΕΥΘΥΝΣΗ:**

ΠΑΝΕΠΙΣΤΗΜΙΟ ΘΕΣΣΑΛΙΑΣ

ΤΜΗΜΑ ΝΟΣΗΛΕΥΤΙΚΗΣ

(ΓΡΑΜΜΑΤΕΙΑ - ΚΑΤΑΤΑΚΤΗΡΙΕΣ ΕΞΕΤΑΣΕΙΣ)

ΠΕΡΙΦ. ΟΔΟΣ ΛΑΡΙΣΑΣ-ΤΡΙΚΑΛΩΝ, ΓΑΙΟΠΟΛΙΣ Τ.Κ. 41500 ΛΑΡΙΣΑ

ΑΙΤΗΣΕΙΣ ΜΕ ΣΦΡΑΓΙΔΑ ΤΑΧΥΔΡΟΜΕΙΟΥ ΜΕΤΑ ΤΗΝ 15η ΝΟΕΜΒΡΙΟΥ ΔΕ ΘΑ ΓΙΝΟΝΤΑΙ ΑΠΟΔΕΚΤΕΣ.

**Αναλυτικά τα εξεταζόμενα μαθήματα και η ύλη τους είναι:**

1. **ΕΙΣΑΓΩΓΗ ΣΤΗ ΝΟΣΗΛΕΥΤΙΚΗ ΕΠΙΣΤΗΜΗ**

**ΥΛΗ ΜΑΘΗΜΑΤΟΣ:**

* **Υγεία και Ασθένεια:** Βασικές έννοιες, θεωρητικά μοντέλα για την υγεία και την ασθένεια, πολιτισμικές, μορφωτικές και κοινωνικές διαφορές. Ανθρώπινες ανάγκες, θεωρία βασικών αναγκών Maslow. Ολιστική προσέγγιση. Συμπεριφορές υγείας και νόσου. Παράγοντες που επηρεάζουν την υγεία. Επίπεδα προληπτικής φροντίδας.
* **Στρες και Στρεσσογόνοι Παράγοντες – Μηχανισμοί Άμυνας:** Βασικές έννοιες του στρες. Το στρες ως ερέθισμα, ως απάντηση και ως συναλλαγή. Το σύνδρομο γενικής προσαρμογής κατά Selye. Η θεωρία της γνωσιακής εκτίμησης Lazarus. Σωματικοί, ψυχολογικοί και γνωστικοί δείκτες του στρες. Ψυχολογικοί μηχανισμοί άμυνας του εγώ. Τύποι και στρατηγικές αντιμετώπισης. Αξιολόγηση επιπέδων στρες και νοσηλευτική διαχείριση και αντιμετώπιση ατόμου που βιώνει στρες.
* **Κριτική Σκέψη και Νοσηλευτική Πρακτική:** Ορισμοί, βασικές δεξιότητες και διαθέσεις της κριτικής σκέψης. Προσόντα και συμπεριφορές του κριτικά σκεπτόμενου ατόμου. Η εφαρμογή της κριτικής σκέψης στη διαδικασία επίλυσης νοσηλευτικών προβλημάτων.
* **Νοσηλευτική Διεργασία:** Ορισμός και στάδια της Νοσηλευτικής Διεργασίας. Εξατομικευμένο πλάνο νοσηλευτικής φροντίδας. Νοσηλευτική αξιολόγηση, κατηγορίες, νοσηλευτικό ιστορικό, συνέντευξη, βασικοί διαγνωστικοί χειρισμοί κατά την νοσηλευτική κλινική εκτίμηση. Νοσηλευτική διάγνωση, τύποι και κατηγορίες νοσηλευτικών διαγνώσεων και διαγνωστικών αναφορών. Προγραμματισμός νοσηλευτικής φροντίδας, νοσηλευτικές εκβάσεις και κριτήρια νοσηλευτικών σκοπών φροντίδας. Εφαρμογή νοσηλευτικής διεργασίας, νοσηλευτικές παρεμβάσεις, κατηγορίες νοσηλευτικών παρεμβάσεων. Αξιολόγηση της νοσηλευτικής φροντίδας, τύποι και μέθοδοι αξιολόγησης.
* **Λήψη, καταγραφή και αξιολόγηση των ζωτικών σημείων:** Θερμοκρασία σώματος, αρτηριακός σφυγμός, αρτηριακή πίεση, αναπνοή.
* **Η Επικοινωνία στο Χώρο της Υγείας και της Νοσηλευτικής:** Βασικές έννοιες και βασικές αρχές. Μορφές επικοινωνίας, λεκτική και μη λεκτική. Δεξιότητες θεραπευτικής επικοινωνίας. Εμπόδια και φραγμοί. Συνέντευξη. Η επικοινωνία με παιδιά, ηλικιωμένους, με άτομα με προβλήματα ακοής και με άτομα διαφορετικής κουλτούρας.
* **Αρχές Μηχανικής του Ανθρώπινου Σώματος:** Εργονομία, μέθοδοι χειρισμού και μετακίνησης ασθενών. Μεταφορά με τη χρήση βοηθητικών μηχανημάτων. Εργονομικοί έλεγχοι διαχείρισης ασθενών υψηλού κινδύνου. Εκτίμηση της κινητικότητας ασθενών. Μέθοδοι αναγνώρισης και πρόληψης επιπλοκών ακινησίας.

**Ενδεικτική βιβλιογραφία:**

1. Κελέση Μ., Φασόη Γ., Παπαγεωργίου Δ. Εισαγωγή στην Επιστήμη της Νοσηλευτικής. Εννοιολογικό και Φιλοσοφικό Πλαίσιο. Ιατρικές εκδόσεις Κωνσταντάρας. Αθήνα 2016.

2. Βιβιλάκη Β, Γιαννακοπούλου Μ, Γκοβίνα Ο., και συν. Εισαγωγή στη Νοσηλευτική Επιστήμη και τη Φροντίδα Υγείας. Εκδόσεις Broken Hill Publishers LTD. Nicosia, Cyprus 2015.

3. Ζυγά Σ. Εισαγωγή στη Νοσηλευτική Επιστήμη. Βήτα Ιατρικές Εκδόσεις. Αθήνα 2013.

4. DeWit S. Βασικές Αρχές και Δεξιότητες της Νοσηλευτικής φροντίδας. Εκδόσεις Λαγός Δημήτριος, Αθήνα 2012.

1. **ΚΛΙΝΙΚΗ ΑΝΑΤΟΜΙΑ**

**ΥΛΗ ΜΑΘΗΜΑΤΟΣ:**

* Εισαγωγή στην τοπογραφική, συστηματική και κλινική ανατομία
* Ορολογία ανατομίας, κινήσεις, θέσεις, τομές, επίπεδα
* Το μυοσκελετικό σύστημα (κρανίο, θώρακας, σπονδυλική στήλη, πύελος, άνω και κάτω άκρα)
* Το καρδιακό σύστημα
* Το κυκλοφορικό σύστημα (αγγειακό-λεμφικό)
* Το αναπνευστικό σύστημα
* Το γαστρεντερικό σύστημα
* Το ουροποιητικό σύστημα
* Το γεννητικό σύστημα
* Το κεντρικό νευρικό σύστημα
* Το περιφερικό νευρικό σύστημα
* Το ενδοκρινικό σύστημα
* Τα αισθητήρια όργανα

**Ενδεικτική βιβλιογραφία:**

1. Κλινική Ανατομία Moore, 2η Ελληνική Έκδοση. Έτος έκδοσης 2016. Εκδόσεις Broken Hill Publishers LTD

2. Ανατομία του ανθρώπου . Gilroy. Ημ. Έκδοσης: 2019. Εκδόσεις Κωνσταντάρας.

1. **ΦΥΣΙΟΛΟΓΙΑ ΚΑΙ ΠΑΘΟΦΥΣΙΟΛΟΓΙΑ Ι**

**ΥΛΗ ΜΑΘΗΜΑΤΟΣ:**

* Εισαγωγή- Ορισμοί.
* Βασικές αρχές φυσιολογίας κυττάρου
* Ομοιόσταση
* Αιμοποιητικό σύστημα
* Ανοσοποιητικό σύστημα-ανοσιακή απάντηση
* Διαταραχές αιμοποιητικού συστήματος (αναιμία, λέμφωμα, λευχαιμία, πολλαπλούν μυέλωμα, διαταραχές πηκτικού μηχανισμού)
* Καρδιαγγειακό και κυκλοφορικό σύστημα.
* Διαταραχές καρδιαγγειακού και κυκλοφορικού συστήματος (στεφανιαία νόσος, στηθάγχη, οξύ ,έμφραγμα του μυοκαρδίου, συμφορητική καρδιακή ανεπάρκεια, θρομβώσεις φλεβικού και αρτηριακού δικτύου, αγγειίτιδες, αρτηριακή υπέρταση)
* Αναπνευστικό σύστημα
* Διαταραχές αναπνευστικού συστήματος (υποξαιμική και υπερκαπνική αναπνευστική ανεπάρκεια, αποφρακτικά νοσήματα, περιοριστικά νοσήματα, κυστική ίνωση, χρόνια αποφρακτική πνευμονοπάθεια,
* Μηχανισμοί επιδιόρθωσης ιστών, τραύμα, φλεγμονή

**Ενδεικτική βιβλιογραφία:**

1. Εισαγωγή στη Φυσιολογία του Ανθρώπου. SHERWOOD LAURALEE. Έτος Έκδοσης: 2016. Ακαδημαϊκές εκδόσεις.

2. Vander’s Φυσιολογία του ανθρώπου (Οι μηχανισμοί του σώματος). WIDMAIER P. ERIC, RAFF HERSHEL, STRANG T. KEVIN. Έτος έκδοσης 2016. Εκδόσεις: Πασχαλίδης/Broken Hill.